Kuuritari

Kuuritari (), oikealta nimeltään Marc Spector on Marvel-kustantamon sarjakuvissa esiintyvä supersankari. Hahmo esiintyi ensimmäisen kerran Werewolf by Night -lehden numerossa 32 (1975). Hahmon loivat Doug Moench ja Don Perlin.

Historia
Marc Spector oli Chicagossa asunut amerikanjuutalaisen rabbin Elias Spectorin poika. Elias oli muuttanut Tšekkoslovakiasta Yhdysvaltoihin paetakseen holokaustia ja hänen ystävänsä Yitz Perlman oli läheinen myös Marcin kanssa. Mutta Marc sai selville, että Perlman oli oikeasti entinen Natsi-Saksan upseeri nimeltä Ernst. Eräänä päivänä Perlman katosi ja Marcille alkoi kehittyä dissosiatiivinen identiteettihäiriö. Hänen muita persoonallisuuksiaan olivat Steven Grant ja Jake Lockley. Hän meni harjoittelijaksi Grantin identiteetillä Putnamin psykiatriseen sairaalaan ja kuuli siellä ollessaan ensimmäisestä kertaa päässään Khonsun, muinaisegyptiläisenä sodan ja kuun jumalana palvotun olennon äänen. Kun Elias kuoli, Marcin sallittiin lähteä hetkeksi pois šivan, juutalaisten suruajan, vuoksi. Mutta Khonsun äänen neuvomana Marc ei enää palannut sairaalaan edes šivan päätyttyä.

Aikuisena Marc Spector ryhtyi ensin raskaansarjan nyrkkeilijäksi ja myöhemmin työskenteli Yhdysvaltain merijalkaväen Force Reconnaissance -yksikkölle sekä palkkasoturina pääasiassa CIA:lle. Hän ystävystyy ranskalaisen lentäjä Jean-Paul ”Frenchie” DuChampin kanssa, ja heidän työskennellessä eräänä päivänä afrikkalaiselle palkkasoturille Raul Bushmanille, Spector tapaa arkeologin nimeltä Peter Alraune ja tämän tyttären Marlenen. He löytävät temppelin, jossa on Khonsu’ta esittävä hopeapatsas ja joka on täynnä useita artefakteja. Bushman yrittää ryöstää artefaktit, tappaa Alraunen ja jättää myös Spectorin kuolemaan. Mutta sitten Spector saa näyn, jossa Khonsu lupaa herättää hänet henkiin, jos hän ryhtyy Khonsun avatariksi Maassa. Herättyään Spector kohtaa Bushmanin taistelussa, ja palaa Yhdysvaltoihin Marlenen ja Frenchien kanssa mukanaan Khonsun patsas. Spector luo patsaasta peräisin olevasta hopeasta hupullisen puvun, jolla ryhtyi taistelemaan rikollisuutta vastaan Kuuritarina, ”Khonsun nyrkkinä”.Moon Knight Vol. #1. Marvel Comics.

Spector sijoittaa palkkasoturin uralla ansaitsemansa rahat ja tienattuaan pienen ominaisuuden esiintyy julkisuudessa Steven Grantin henkilöllisyydellään miljonäärinä ostaakseen itselleen kartanon, jota käyttää tukikohtanaan. Hän käyttää myös Jake Lockleyn henkilöllisyyttä työskennelläkseen taksinkuljettajana ja pysyäkseen yhteydessä kadun ihmisten ja rikollisen alamaailman kanssa.Marvel Spotlight #28. Marvel Comics.

 Muissa medioissa 
 Animaatiot 
Kuuritari esiintyy animaatiosarjan Ultimate Spider-Man jaksossa ”The Moon Knight Before Christmas”, ääninäyttelijänään Diedrich Bader. Tämä versio hahmosta kuuntelee Khonsun neuvojen sijasta itse Kuuta.
Kuuritari esiintyy animaatiosarjassa Avengers Assemble, ääninäyttelijänään Gideon Emery. Tämä versio toimii Taistelumaailman Egyptia-nimisellä alueella olevan pyramidin vartijana. Kapteeni Amerikka pyytää häntä liittymään Kostajiin, mutta Kuuritari päättää mieluummin jäädä vartioimaan pyramidin sisään vangittua pahuutta.
Kuuritari esiintyy animaatiosarjan Spider-Man jaksossa ”Venomin kosto”, ääninäyttelijänään Peter Giles. Tämä versio hahmosta on kyyninen survivalisti, joka oli lopettanut uransa Kuuritarina menetettyään jonkun hänelle tärkeän henkilön. May Parker kuitenkin inspiroi häntä ryhtymään jälleen Kuuritariksi, klyntarien invaasion aikana.

 Marvel Cinematic Universe 
 Marc Spector / Kuuritari esiintyy Marvel Cinematic Universen Disney+-sarjoissa, näyttelijänään Oscar Isaac.
 Hahmo teki ensiesiintymisensä omassa Disney+-sarjassaan, Moon Knight (2022). Spector on entinen palkkasoturi, joka suostuu ryhtymään Kuuritariksi, kun Khonsu pelastaa hänen henkensä. Hänen lapsuudessaan syntynyt sivupersoona, Steven Grant, on brittiläinen lahjakaupan pitäjä Lontoon National Galleryssä. Siinä missä Spector toimii Khonsun alaisuudessa Kuuritarina, niin Grant päätyy sarjan edetessä toimimaan Khonsun alaisuudessa Herra Knightina. Sarjan aikana vihjaillaan, että Spectorilla on Grantin lisäksi toinen sivupersoonsa. Sarjan päätösjakson lopputekstien välissä näytetyssä kohtauksessa paljastetaan, että tämä sivupersoonsa on Jake Lockley, joka on luonteeltaan väkivaltainen, puhuu espanjaa, ja jota Khonsu mieluiten suosii avatarinaan.
 Vaihtoehtoinen versio Marc Spectorista esiintyy Disney+-animaatiosarjan What If...? kolmannen tuotantokauden jaksossa ”Mitä jos… Hulk taistelisi Robottikostajia vastaan?” (2024), Sam Wilsonin perustamien uusien Robottikostajien jäseninä, kun alkuperäiset Kostajat ja näiden omat mecharobotit olivat tuhoutuneet gammasodassa.
 Disney+-animaatiosarjan Marvel Zombies (2025) vaihtoehtoisessa universumissa, Blade oli ryhtynyt uudeksi Kuuritariksi zombipandemian uhriksi joutuneen Spectorin tilalle. Sekä lopputeksteissä että oheistuotteissa Bladen versiota Kuuritarista kutsutaan nimellä Blade Knight.

 Hahmoa näytelleet 
 Vuodet  Näyttelijät  Sarjat  Elokuvat  Konsolipelit 2006  Phil LaMarr    Marvel: Ultimate Alliance 2008  Robin Atkin Downes    Spider-Man: Web of Shadows 2016  Diedrich Bader  Ultimate Spider-Man    2018  Gideon Emery  Avengers Assemble    2020  Peter Giles  Spider-Man: Maximum Venom   20222024  Oscar Isaac  Moon KnightWhat If...?   2024  Erik Braa    Marvel Rivals

 Lähteet 

 Aiheesta muualla 
kotisivujen osuus Kuuritarista 
Comic Foundry-sivuston haastattelussa Doug Moench & Charlie Huston  
Kuuritarin amerikkalainen fanisivusto 

Luokka:Marvel-universumin supersankarit
Luokka:Kostajat
Luokka:Kuvitteelliset mielisairaat
Luokka:Marvel-universumin kamppailulajien harrastajat